SCC ควักกระเป๋า 55 ลบ. รวบหุ้น HTExplore  ใน “อิตาลี” ครบ 100%
SCC ควักกระเป๋า 55 ลบ. รวบหุ้น HTExplore  ใน “อิตาลี” ครบ 100%
4 ธ.ค. 2563

บริษัท ปูนซิเมนต์ไทย จำกัด (มหาชน) หรือ SCC แจ้งว่าบริษัท เอสซีจี เคมิคอลส์ จำกัด (SCG Chemicals) ซึ่งเป็นบริษัทย่อยที่ SCC ถือหุ้นทั้งหมด ได้ซื้อหุ้นใน HTExplore S.R.L. ประเทศอิตาลี (HTExplore) ซึ่ง SCG Chemicals ถือหุ้นอยู่ในปัจจุบันร้อยละ 30 เพิ่มเติมอีกในสัดส่วนร้อยละ 70 จากผู้ถือหุ้นเดิม คิดเป็นมูลค่าหุ้นรวมประมาณ 1.4 ล้านยูโร หรือประมาณ 55 ล้านบาท ซึ่งส่งผลให้ SCG Chemicals มีสัดส่วนการถือหุ้นร้อยละ 100 ใน HTExplore
โดยการดำเนินธุรกรรมข้างต้น ทำให้ SCG Chemicals มีขีดความสามารถในการทดสอบสารเร่งปฎิกิริยาแบบให้ผลผลิตสูงสำหรับเพิ่มผลผลิตและคุณภาพของเม็ดพลาสติก (High Throughput Experimentation) เพิ่มขึ้น ซึ่งเป็นกระบวนการสำคัญในการสร้างสินค้ามูลค่าเพิ่มสูง (High Value Added) โดยจะช่วยเสริมความสามารถในการวิจัยและพัฒนาของ SCG Chemicals ให้ครบวงจรมากยิ่งขึ้น
ทั้งนี้ HTExplore เป็นผู้ประกอบธุรกิจด้านการทดสอบสารเร่งปฏิกิริยาแบบให้ผลผลิตสูง โดยมีสำนักงานใหญ่ตั้งอยู่ที่เมืองเนเปิลส์ ประเทศอิตาลี